

Λαμία, 13/06/2023

**ΔΕΛΤΙΟ ΤΥΠΟΥ**

ΘΕΑΤΡΙΚΟ ΕΡΓΑΣΤΗΡΙ ΕΝΗΛΙΚΩΝ ΔΗ.ΠΕ.ΘΕ. ΡΟΥΜΕΛΗΣ

«ΑΡΧΑΙΩΝ ΠΑΘΗ»

Το Θεατρικό Εργαστήρι του Δη.Πε.Θε. Ρούμελης, σας προσκαλεί στην παράσταση **«Αρχαίων Πάθη»,** το Σάββατο 17 και την Κυριακή 18 Ιουνίου**,** στο Δημοτικό Θερινό Θέατρο Λαμίας, στις 21:00.

Η αρχαία Ελληνική Τραγωδία αναδεικνύει με μοναδικό τρόπο τις αγωνίες των γυναικών πίσω από τις πράξεις των ανδρών. Η διαχείριση των μύθων από τους τραγικούς μας ποιητές καθιστά πρωταγωνίστριες τις γυναίκες, μια συνθήκη απόλυτα επίκαιρη στις μέρες μας. Οι γυναίκες που θρηνούν και υποφέρουν από την πολεμική βαρβαρότητα, από την ερωτική προδοσία, από την ανδρική εξουσία.

Το Θεατρικό Εργαστήρι ενηλίκων του Δη.Πε.Θε. Ρούμελης ξεκίνησε τέλος Ιανουαρίου 2023 και δίνει την ευκαιρία στα μέλη του να παρουσιάσουν ένα δείγμα της δουλειάς που έγινε κατά τη διάρκεια του χειμώνα.

Ένας θίασος που μπαίνει σε ένα εγκαταλελειμμένο θέατρο, εμπνέεται από τα παρατημένα σκηνικά και οι ηθοποιοί του «ζωντανεύουν» την Ηλέκτρα, την Κλυταιμνήστρα, την Εκάβη, την Ελένη, την Ανδρομάχη, την Αθηνά, την Αντιγόνη, τη Μήδεια, την Κασσάνδρα, τον Οιδίποδα. Ο λόγος των μεγάλων μας ποιητών, γλαφυρός και περιεκτικός, μας θυμίζει τις μεγάλες απαντήσεις των προγόνων μας στις υπαρξιακές αγωνίες του ανθρώπου.

Πληροφορίες παράστασης:

Συντελεστές:

Διαμόρφωση σκηνικού χώρου: Σωτήρης Γάκης

Βοηθός σκηνοθέτη: Ευαγγελία Νίκα

Σκηνοθετική επιμέλεια: Κώστας Πασπάλης/Νίκος Ορφανός

Φωτισμοί/μουσική επιμέλεια: Νίκος Ορφανός

Παίζουν με σειρά εμφανίσεως:

1. ΚΛΥΤΑΙΜΝΗΣΤΡΑ: Ρίτσα Τσιάκαλου
2. ΑΝΔΡΟΜΑΧΗ: Νάνσυ Ράπτη
3. ΕΚΑΒΗ: Δέσποινα Καραχάλιου
4. ΕΛΕΝΗ-ΕΚΑΒΗ-ΜΕΝΕΛΑΟΣ: Μαρία Αγραφιώτη, Εύη Χονδρογιάννη, Νίκος Θεοδοσίου.
5. ΚΑΣΣΑΝΔΡΑ: Βάσω Κωδωνά
6. ΚΛΥΤΑΙΜΝΗΣΤΡΑ: Σοφία Αλαφοδήμου
7. ΗΛΕΚΤΡΑ: Βιβή Σταμέλου
8. ΗΛΕΚΤΡΑ: Κωνσταντίνα Χαραλαμποπούλου
9. ΚΛΥΤΑΙΜΝΗΣΤΡΑ-ΗΛΕΚΤΡΑ: Ειρήνη Πασχαλίδη- Εύα Αποστολακοπούλου
10. ΗΛΕΚΤΡΑ: Όλγα Βόντα
11. ΑΘΗΝΑ: Αθηνά Αναγνωστοπούλου
12. ΑΝΤΙΓΟΝΗ: Βίκυ Κατζόγια
13. ΒΑΚΧΕΣ-ΚΟΡΥΦΑΙΑ: Λεμονιά Μπάμπαλη
14. ΟΙΔΙΠΟΥΣ ΤΥΡΑΝΝΟΣ: Νίκος Θεοδοσίου
15. ΜΗΔΕΙΑ: Αναστασία Μπαλαφούτη
16. ΛΥΣΙΣΤΡΑΤΗ: Δέσποινα Ζάρα

**Info:**

**Παραστάσεις:** Σάββατο 17 & Κυριακή 18 Ιουνίου| Δημοτικό Θερινό Θέατρο Λαμίας

**Ώρα έναρξης:** 21:00

**Πληροφορίες:** ΔΗ.ΠΕ.ΘΕ. Ρούμελης, Υψηλάντη 17, τηλ.22310 33325 ώρες γραφείου

**ΕΙΣΟΔΟΣ ΕΛΕΥΘΕΡΗ**

ΤΟ ΔΗ.ΠΕ.ΘΕ. ΡΟΥΜΕΛΗΣ ΕΠΙΧΟΡΗΓΕΙΤΑΙ ΑΠΟ ΤΟ ΥΠΟΥΡΓΕΙΟ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ, ΤΟ ΔΗΜΟ ΛΑΜΙΕΩΝ ΚΑΙ ΤΗΝ ΠΕΡΙΦΕΡΕΙΑ ΣΤΕΡΕΑΣ ΕΛΛΑΔΑΣ.